Document ID: 31981D0272

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 31ης Μαρτίου 1981
περί των εργασιών αναμορφώσεως της γεωργικής διαρθρώσεως στο Ηνωμένο Βασίλειο σύμφωνα με τον τίτλο Ι Ι της οδηγίας 75/268/ΕΟΚ του Συμβουλίου
(Το κείμενο στην αγγλική γλώσσα είναι το μόνο αυθεντικό)
(81/272/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία του Συμβουλίου 72/159/ΕΟΚ της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 80/370/ΕΟΚ (2), και ιδίως το άρθρο 18 παράγραφος 3,
την οδηγία του Συμβουλίου 75/268/ΕΟΚ της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), και ιδίως το άρ- θρο 13,
Εκτιμώντας:
ότι η κυβέρνηση του Ηνωμένου Βασιλείου, βάσει του άρθρου 17 παράγραφος 4 της οδηγίας 75/159/ΕΟΚ και του άρθρου 13 της οδηγίας 75/268/ΕΟΚ, γνωστοποίησε την 22α Ιανουαρίου 1981 τη διάταξη 1980 αριθ. 2028 περί εκτροφής του ζωικού κεφαλαίου βοοειδών στις ορεινές περιοχές (εξισωτικά επιδόματα) 1980·
ότι, βάσει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, λαμβανομένης υπόψη της εν λόγω γνωστοποιήσεως, οι διατάξεις που ισχύουν στο Ηνωμένο Βασίλειο περί εκτελέσεως της οδηγίας 75/268/ΕΟΚ, εξακολουθούν να πληρούν τους όρους για οικονομική συμμετοχή της Κοινότητος στα κοινά μέτρα που αναφέρονται στο άρθρο 13 της οδηγίας 75/268/ΕΟΚ·
ότι οι προαναφερθείσες διατάξεις ανταποκρίνονται στους όρους και στους στόχους της οδηγίας 75/268/ΕΟΚ·
ότι η Επιτροπή του ΕΓΤΠΕ διατυπώνει την γνώμη της επί των οικονομικών θεμάτων·
ότι τα μέτρα που προβλέπονται στην παρούσα απόφαση ανταποκρίνονται στη θέση της Μόνιμης Γεωργικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που ισχύουν στο Ηνωμένο Βασίλειο περί εκτελέσεως της αναμορφώσεως της γεωργικής διαρθρώσεως, σύμφωνα με την οδηγία 75/268/ΕΟΚ, εξακολουθούν να πληρούν, λαμβανομένων υπόψη των διατάξεων που γνωστοποιήθηκαν την 22α Ιανουαρίου 1981, τους όρους για οικονομική συμμετοχή της Κοινότητος στα κοινά μέτρα που αναφέρονται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Έγινε στις Βρυξέλλες, στις 31 Μαρτίου 1981.

Labels: 18
15
19
6